Legal Document

Category: 24

Text:
42. ΝΟΜΟΘΕΤ. ΔΙΑΤΑΓΜΑ υπ’ αριθ. 449 της 7/18 Ιουν. 1974 (ΦΕΚ Α΄ 166) Περί προσλήψεως υπαλλήλων επί συμβάσει ιδιωτικού δικαίου ωρισμένου χρόνου παρά του Υπουργείου Μεταφορών και Επικοινωνιών. Άρθρ.1.-«1.Προς αντιμετώπισιν εκτάκτων και κατεπειγούσης φύσεως αναγκών, επιτρέπεται η πρόσληψις παρά τω Υπουργείω Μεταφορών και Επικοινωνιών μέχρι 210, κατ’ ανώτατον όριον, υπαλλήλων και βοηθητικού προσωπικού (κλητήρων ή καθαριστριών) επί συμβάσει ιδιωτικού δικαίου ωρισμένου χρόνου. Ως προσόν προσλήψεως των προσλαμβανομένων ορίζεται δια μεν τους υπαλλήλους απολυτήριον γυμνασίου ή ισοτίμου μέσης σχολής γενικής εκπαιδεύσεως δια δε τους εκ του βοηθητικού προσωπικού κλητήρας απολυτήριον στοιχειώδους εκπαιδεύσεως. «2.Άπαντες οι δυνάμει της προηγουμένης παραγράφου προσλαμβανόμενοι απολύονται άμα τη λήξει του χρόνου της οικείας συμβάσεως εργασίας, εν πάση δε περιπτώσει αυτοδικαίως και άνευ καταβολής αποζημιώσεως εκ της αιτίας ταύτης, την 30ήν Ιουν. 1977». Το άρθρ. 1 αντικατεστάθη ως άνω, αφ’ ης ίσχυσε, δια του άρθρ. 1 Ν.Δ. 163/1974 (κατωτ. αριθ. 43). Η παρ. 2 αντικατασταθείσα, αφ’ ης ίσχυσε δια της παρ. 2 του άρθρ. 3 Νόμ. 62/1975 (τόμ. 21Β σελ. 262/941) αντικατεστάθη εκ νέου ως άνω, αφ’ ης ίσχυσε δια του άρθρ. 20 Νόμ. 383/1976 (τόμ. 21Β σελ. 242, 853). Άρθρ.2.-Αι εν γένει αποδοχαί του προσωπικού του προηγουμένου άρθρου βαρύνουν τον ειδικόν λογαριασμόν του Ν.Δ. 638/1970 «περί ιατρικής εξετάσεως των οδηγών αυτοκινήτων, διτρόχωντριτρόχων μετά κινητήρος και μοτοποδηλάτων» (τόμ. 21Α σελ. 220, 723) και καθορίζονται κατά την διαδικασίαν την προβλεπομένην υπό των διατάξεων του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει ιδιωτικού δικαίου προσωπικού του Δημοσίου, των ΟΤΑ και ΝΠΔΔ και τροποποιήσεως διατάξεων της περί συλλογικών συμβάσεων εργασίας νομοθεσίας» (τόμ. 2Β σελ. 420, 51) ως ισχύει εκάστοτε. Άρθρ.3.-Το δυνάμει των διατάξεων του άρθρ. 1 παρ. 2 του Ν.Δ. 638/1970 προσληφθέν βοηθητικόν προσωπικόν, είτε επί συμβάσει εργασίας ωρισμένου ή αορίστου χρόνου, είτε επί συμβάσει έργου απολύεται αυτοδικαίως άμα τη ενάρξει της ισχύος του παρόντος άνευ οιασδήποτε εις βάρος του Δημοσίου συνεπείας εκ της αιτίας ταύτης, των σχετικών συμ βάσεων θεωρουμένων ληξασών από της αυτής χρονολογίας. Άρθρ.4.-Η ισχύς του παρόντος άρχεται από 1 Ιουν. 1974.